ડૉ. ગુણવંતભાઈ શાહની ઉપર્યુક્ત અંતરની અભિલાષા પરિપૂર્ણ થઈ અને નવી દિલ્હીના ‘ડેલહાઉસી રોડ’નું નવનામાભિધાન ‘દારા શૂકોહ માર્ગ’ થયું. એ માટે દિલ્હીના તત્કાલીન લેફ્ટનન્ટ ગવર્નર શ્રી નજીબજંગની સહાયતા-સમર્થન પણ સ્મરણીય છે ! આ રીતે શ્રી મોદીજીના શાસનમાં સ્વરાજના સાતમા દાયકામાં સ્વરાજના સ્વાભિમાન અને કૃતજ્ઞતાના પ્રતીકરૂપ આવા આવકાર્ય નિર્ણયના સ્વાગતમાં નાગરિક પહેલ તરીકે ગયા અઠવાડિયે ડૉ. ગુણવંતભાઈ શાહની આગેવાનીમાં દિલ્હી ખાતે ‘દારા શૂકોહ માર્ગ’ ઉપર પ્રેરક સ્મરણયાત્રાનું આયોજન થયું. એ પ્રસંગે ઉદ્બોધન કરતાં શ્રી ગુણવંતભાઈએ ઉમેર્યું કે ‘ભારતવર્ષની પ્રાચીનતમ ઉપનિષદોના ઊંડા મર્મજ્ઞ અને તેનો ફારસી અનુવાદ કરીને, ઉપનિષદોને પશ્ર્ચિમી વિશ્ર્વમાં પહોંચાડવાનું અપૂર્વ કાર્ય, દારા શૂકોહના નામે ભારતીય ઇતિહાસમાં સુવર્ણકારે નોંધાયેલું રહેશે ! ઔરંગઝેબે તેના જ મોટાભાઈ દારાની પણ નિર્મમ હત્યા કરી. જો આવી કરુણાંતિકા ન સર્જાઈ હોત તો કદાચ ૧૯૪૭માં દેશવિભાજન સાથે મઝહબી પાકિસ્તાન પણ ઊભું ન થયું હોત ! ઉપનિષદોના ઊંડા મર્મજ્ઞ એવા દારા શૂકોહની પ્રેરક સ્મૃતિમાં આજે આપણે તેમને ભાવાંજલિ અર્પણ કરી, સ્વરાજને સુરાજ્યમાં પાંતરિત કરવા માટે પ્રતિબદ્ધ થઈએ.’